बिर्तामोड भरौल गोल्डकपको सेमिफाइनलमा
विभागीय टिम नेपाल पुलिस क्लबलाई पराजित गर्दै झापाको बिर्तामोड न्युस्टार क्लब सातौं अन्तर्राष्ट्रिय आमन्त्रण भरौल गोल्डकप फुटबल प्रतियोगिताको सेमिफाइनलमा प्रवेश गरेको छ ।
सुनसरी — विभागीय टिम नेपाल पुलिस क्लबलाई पराजित गर्दै झापाको बिर्तामोड न्युस्टार क्लब सातौं अन्तर्राष्ट्रिय आमन्त्रण भरौल गोल्डकप फुटबल प्रतियोगिताको सेमिफाइनलमा प्रवेश गरेको छ ।सुनसरीको बराहक्षेत्र ५ मा सोमबार सम्पन्न अन्तिम क्वाटरफाइनल खेलमा बिर्तामोड न्युस्टारले पुलिसलाई २–० गोल अन्तरले पराजित गर्दै सेमिफाइनलमा स्थान सुरक्षित गरेको हो ।बिर्तामोडको जीतमा गिल्सन कन्दङवा र अबोयामी फाकुन्लेले एक एक गोल गरे । गिल्सनले ४६ औं र अबोयामीले खेलको अन्तिम ३ मिनेटको अतिरिक्त समयमा गोल गरेका थिए । खेलको म्यान अफ द म्याच अबोयामी घोषित हुदै नगद ५ हजार पाए । प्रतियोगिता अन्तर्गत मंगलबारको पहिलो सेमिफाइनल खेलमा धरान फुटबल क्लब र प्लानिङ ब्वाइज युनियन काठमाडौं बीच प्रतिष्पर्धा हुनेछ । धरान उद्घाटन खेलमा आमुक्त परिवार भारतलाई पराजित गर्दै सेमिफाइनलमा प्रवेश गरेको हो भने प्लानिङ ब्वाइजले हनामी बीएफसी चितवनलाई पराजित गर्दै अन्तिम चारमा स्थान सुरक्षित गरेको हो । शुक्रबार हुने प्रतियोगिताको फाइनल विजेताले ४ लाख रुपैयाँसहित ट्रफी प्राप्त गर्ने छ भने उपविजेताले २ लाख रुपैयाँसहित ट्रफी प्राप्त गर्ने आयोजकले जनाएको छ ।